Document ID: /roh_data/filtered/fineweb-2-filterrobots_roh.jsonl.gz/59814

Il siemi da l'agen circus va uss en vigur per Ramona e Marco Berger da Domat. Els preschentan in program variant cun divers highlights artistics. «Nus vulain mussar numers da circus ch’ins ha dapi ditg betg pli vesì en il Grischun», declera il co-directur Marco Berger.
Sfidas datti tut a dubel
Percunter vegni a dar naginas preschentaziuns cun animals, perquai ch’ins na veglia betg provocar ils activists per la protecziun d’animals. In auter problem saja natiralmain che l’interess dad ir a circus, saja daventà pli pitschen. Marco Berger è conscient da quest problem. I dettia ozendi anc bleras autras activitads en il temp liber.
Far circus per tuts
In visita en in circus cun l’entira famiglia po esser char. La famiglia Berger vul tegnair bass ils pretschs per l’entrada e far uschia circus per «tuts». Ina loscha – pia ils pli chars bigliets – custan 35 francs per creschids. Ils uffants pajan mintgamai 10 francs. Ils pretschs paran da carmalar la glieud. Per la premiera hajan ins gia bleras reservaziuns.
RTR Telesguard 17:40